I tilknytning til den dansksprogede Wikipedia er der en kanal på irc-netværket Freenode, der er beregnet til chat. Der kan både tales om Wikipediatekniske ting og om ting, der ikke har noget med Wikipedia at gøre, altså uformel chat om alt mellem himmel og jord (og mere til). Hvis du eksempelvis har tekniske eller indholdsmæssige spørgsmål til Wikipedia, kan du som alternativ til relevante sider på Wikipedia også stille dem på chat-kanalen. Hvis du er aktiv på andre af Wikimedia Foundations projekter (f.eks. Wiktionary, Wikibooks, Wikisource, Wikiquote, Wikidata eller Commons), kan det også være, du kan få svar på spørgsmål om dem på kanalen. Ellers kan du evt. blive henvist til andre kanaler, hvor man evt. kan få hjælp. På disse andre kanaler vil du dog typisk skulle kommunikere på et andet sprog end dansk. 
Du kan finde den dansksprogede Wikipedias chatkanal på adressen codice_1, som du enten kan tilgå direkte via browseren, eller via en klient. Du kan læse mere om chatten på . På kanalen er der typisk 20-25 brugere, men der er ikke lige aktivt på alle tider af døgnet, så du kan ikke forvente at få svar på et evt. spørgsmål med det samme.
